Kijus, Ščekas ir Choryvas

Kijus, Ščekas ir Choryvas () – trys legendiniai broliai, dažnai minimi kartu su savo seserimi Lybеde (Либідь) XI–XII a. rusų metraščiuose. Pasak Būtųjų laikų pasakojimų, jie tarp trijų kalvų įkūrė Kijevo miestą, tapusį Kijevo Rusios ir dabartinės Ukrainos sostine. 

 Istorinės prielaidos 

Archeologiniai duomenys patvirtina, kad Kijevo teritorijoje iš tiesų buvo kelios gyvenvietės, kurios iki IX–X a. susiliejo į vieną miestą.

Legendinių brolių ir sesers egzistavimas ir Kijevo miesto įkūrimas minimi Kijevo Pečorų lauros vienuoliui Nestorui Metraštininkui priskiriamoje pradinėje kronikoje, tačiau apie juos nėra tikslios ir istoriškai pagrįstos informacijos.Oleh Yastrubov. "And gave it its name Kyiv". Newspaper "Den". 2006-07-14. Kai kurie mokslininkai teigia, kad Kijus buvo istorinė asmenybė – kunigaikštis, įkūręs vadinamąją Kijų dinastiją iš rytų slavų polianų genties. 

Kijaus, Ščeko ir Choryvo bei jų sesers Lybidės legenda gali būti interpretuojama kaip geografinių vietovių personifikacija. Kijevo miesto  pavadinimas siejamas su Kijaus vardu. Kitų dviejų brolių vardais pavadintos Kijevo kalvos Ščekavycia () ir Chorevycia (Хоревиця). Lybedės vardą turi per Kijevą tekanti upė, Dniepro dešinysis intakas. Nemažai mokslininkų Kijevo įkūrimo legendą laiko etimologiniu mitu, skirtu paaiškinti Kijevo vietovių pavadinimus. Jie mano, kad herojų  vardai gali būti kilę iš Kijevo toponimų, o ne atvirkščiai.Петрухин В. Я. Русь в IX—X веках. От призвания варягов до выбора веры.  p. 24-25, 70-71, 84Щавелёв А. С. Славянские легенды о первых князьях. Сравнительно-историческое исследование моделей власти у славян.  p. 105-126

 Atminimas 

Sovietmečiu Kijeve buvo pastatytas paminklas miesto įkūrėjams, kuriame pavaizduoti Kijus, Ščekas, Chorivas ir Lybedė, stovintys ant senovinio laivo. Skulptūra, esanti netoli Navodnickio parko, greitai tapo miesto simboliu. 2000-aisiais dar vienas paminklas buvo atidengtas Maidano Nepriklausomybės aikštėje. Po 1990–ųjų miesto įkūrėjai pavaizduoti ant daugelio Ukrainos karbovanecų banknotų, grivinų monetų.

 Šaltiniai 

 Nuorodos 

 Kijevo miesto informacinis portalas. Kijevo istorija kiev.ua/lt

Kategorija:Asmenų grupės
Kategorija:Slavų mitologija
Kategorija:Kijevo Rusia